2.9.2022.
LV
Eiropas Savienības Oficiālais Vēstnesis
C 335 A/5
— pieredzei pārmaiņu īstenošanā ar mērķi modernizēt darba metodes un procesus, izmantojot tehnoloģijas, — vadības prasmēm, spējai izstrādāt un īstenot jaunas stratēģijas, veidot Inovācijas un informācijas tehnoloģiju direkcijas nākotnes mērķus, prezentēt un izskaidrot gaidāmos rezultātus un aktīvi sadarboties ar citām direkcijām, — motivācijai un saskarsmes iemaņām, — spējai komunicēt, uzstāties publiski, pārliecināt un vest sarunas, — spējai uzņemties iniciatīvu, proaktivitātei un pierādītai spējai virzīt un veiksmīgi īstenot pārmaiņas, — spējai pārstāvēt direktorāta un iestādes intereses starpiestāžu līmenī.
Funkcionālu apsvērumu dēļ un lai pēc iespējas ātrāk pabeigtu atlases procedūru gan kandidātu, gan iestādes interesēs, intervija notiks angļu vai franču valodā pēc kandidāta izvēles.
Kandidātiem, kuru galvenā valoda ir angļu vai franču valoda, intervijas laikā tiks pārbaudītas arī apmierinošas citas Eiropas Savienības oficiālās valodas zināšanas.
Turklāt intervijas laikā tiks novērtēta spēja efektīvi sazināties citās Eiropas Savienības oficiālajās valodās (sk.
4. punktu).
Lai nodrošinātu augstākā līmeņa vadītāju lielāko daudzveidību, ja vairākiem kandidātiem, kas piesakās vienas kategorijas ietvaros, ir vienādi nopelni (29. panta 1. punkta a) vai b) apakšpunkts vai 29. panta 2. punkts lejupejošā prioritārā secībā), priekšroka tiks dota kandidātēm sievietēm vai kandidātiem, kas varētu uzlabot ģeogrāfisko līdzsvaru RK augstākā līmeņa vadītāju vidū. 7.
Procedūras norise 7.1.
Pieteikuma datņu iesniegšana Pieteikuma datnes lielums nepārsniedz 10 MB, un tā nosūtāma tikai elektroniski PDF formātā uz šādu e-pasta adresi: Director-IIT@cor.europa.eu.
Kandidāti, kuri invaliditātes dēļ nevar iesniegt kandidatūras pieteikumu tiešsaistē, var to nosūtīt ierakstītā vēstulē ar apstiprinājumu par saņemšanu uz šādu adresi: Comité européen des régions, à l’attention du chef de l’unité Recrutement et carrière, rue Belliard/Belliardstraat 101, 1040 Bruxelles/Brussel, BELGIQUE/BELGIË, ar norādi “Confidentiel – avis de vacance – à ne pas ouvrir par le service courrier”; pieteikums jānosūta, ievērojot 7.2. punktā noteikto termiņu, ko apliecina pasta zīmogs.
Šādā gadījumā kandidātiem ir jāpievieno kompetentas iestādes izsniegta izziņa par personas ar invaliditāti statusu.
Šie kandidāti tiek arī aicināti rakstiski norādīt, ar kādiem līdzekļiem, viņuprāt, ir iespējams atvieglot viņu piedalīšanos darbā pieņemšanas procedūrā.
Turpmākā RK saziņa ar šiem kandidātiem notiek pa pastu.
RK ir tiesības pieprasīt paskaidrojumus par turpmāk pieprasītajiem apliecinošajiem dokumentiem.
Pieteikuma virsrakstā jānorāda atsauce uz paziņojumu par vakanci (COR/AD 14/30 BIS/22), un paziņojumam jāpievieno: — parakstīta un datēta motivācijas vēstule (ne vairāk kā 5 lpp.) angļu vai franču valodā, kurā izklāstīta kandidāta motivācija uzņemties inovācijas un informāciju tehnoloģiju direktora pienākumus un viņa izpratne par izaicinājumiem, ar kuriem direktorātam nāksies saskarties nākotnē, kā arī viņa ierosinājumi šādu izaicinājumu risināšanai, — aktuālais dzīves apraksts (CV Europass formātā), — datēts un parakstīts apliecinājums (veidlapa I pielikumā) par atbilstību 4. punktā minētajiem atbilstības kritērijiem, — datēts un parakstīts kontrolsaraksts, kas pievienots II pielikumā, — personu apliecinoša dokumenta kopija, — amata pakāpei atbilstīga diploma kopija (sk.
4. punktu), — profesionālo pieredzi apliecinošu dokumentu kopijas, lai pārbaudītu kandidāta profesionālās pieredzes atbilstību 4. punktā minētajiem nosacījumiem, — datēts un parakstīts III pielikums.